**MEGBÍZÁSI SZERZŐDÉS**

amely létrejött egyrészről

Név: Pécel Város Önkormányzata

Székhely: 2019 Pécel, Kossuth tér 1.

Képviselője: Horváth Tibor polgármester

Adószáma: 15730538-2-13

ÁHTI: 7401230

NÜJ 758309408

Statisztikai száma: 15730538-8411-321-13

Törzskönyvi azonosító szám (PIR): 730534

Telefon: +36 20 411 7876

E-mail cím: [polgarmester@pecel.hu](mailto:polgarmester@pecel.hu), [hivatal@pecel.hu](mailto:hivatal@pecel.hu)

mint megbízó (a továbbiakban: Megbízó ),

másrészről

Név :

Székhely:

Levelezési cím:

Képviseli:

Számlavezető pénzintézet:

Számlaszám:

Adószám:

Cégjegyzékszám:

Nyilvántartási szám:

Telefonszám:

Telefax szám:

Email cím:

mint Megbízott (továbbiakban: Megbízott vagy Könyvvizsgáló), együttes említésük esetén Felek között

az alábbi helyen és napon, az alábbi feltételek szerint:

**Előzmények**

Megbízó a „Pécel Kft. átvilágítása” tárgyban beszerzési eljárást folytatott le, melynek során a legkedvezőbb érvényes ajánlatott Megbízott tette, erre tekintettel szerződést kötnek egymással az alábbiak szerint. A beszerzési eljárás iratanyaga beleérve a nyertes ajánlatot is a jelen szerződés részei jogilag azok fizikai csatolása nélkül.

**1. Az szerződés tárgya**

* 1. A Pécel Város Önkormányzatának 14/2024. (I. 25.) Kt. határozatában meghatározottak alapján a Pécel Kft (továbbiakban Társaság) **2019, 2020, 2021, 2022, valamint 2023. 12. hó 31.** napjával végződő időszakokra vonatkozóan, az évi működéséről a számviteli törvény előírásaival összhangban készített, valamint a 2023. év esetében készülő egyszerűsített éves beszámolóinak utólagos, illetve időszak szerinti átvilágítás keretén belüli felülvizsgálata.
  2. A Könyvvizsgáló a Társaság által biztosított információk alapján, a Magyar Nemzeti Könyvvizsgálati Standardokkal összhangban, jelen feladat esetében a 2400. témaszámú (módosított) Átvilágítási Megbízásokra Vonatkozó Nemzetközi Standard alapján végzi feladatát betartva a Magyar Könyvvizsgálói Kamara és a jogszabályok vonatkozó előírásait.
  3. Könyvvizsgáló a Magyar Könyvvizsgálói Kamara nyilvántartásban szereplő könyvvizsgáló cég, amely jogosult a Társaság feladat szerinti átvilágításának elvégzésére. A Könyvvizsgáló részéről az átvilágítás elvégzéséért személyében felelős kijelölt kamarai tag könyvvizsgáló: ……………………(kamarai nyilvántartási szám: …………….)

**2. Jogok és kötelezettségek**

2.1 A Társaság felel számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a Magyarországon hatályos előírások szerinti egyszerűsített éves beszámoló (mérleg, eredménykimutatás, kiegészítő melléklet), valamint a Tulajdonos részére nyújtott, illetve nyújtandó kimutatások, adatszolgáltatások elkészítéséért. Ez a felelősség magában foglalja:

* az akár csalásból, akár hibából eredő hibás állítástól mentes pénzügyi kimutatások elkészítésére vonatkozó belső ellenőrzés kialakítását, bevezetését és fenntartását
* megfelelő számviteli politika kiválasztását és alkalmazását, valamint
* az adott körülmények között megfelelő számviteli becslések elkészítését.

2.2 A Társaság a beszámolóval, pénzügyi, vagyoni, jövedelmi helyzetével kapcsolatos minden szükséges információt időben hozzáférhetővé tesz, illetve megad a Könyvvizsgáló részére. Társaság a könyvvizsgálót e tisztségével összefüggésben nem utasíthatja.

2.3 A Könyvvizsgáló ezirányú igénye esetén a Társaság vezetői és alkalmazottai teljességi nyilatkozat formájában megerősítik, hogy az átvilágítás teljesítéséhez írásban, illetve szóban közölt információk teljes körűek.

2.4 Az átvilágítás folyamán a felek kölcsönösen együttműködnek. Mindkét fél a szerződés megszűnése után is bizalmasan kezeli az átvilágítás során tudomására jutott bármely ilyen információt.

2.5 A Könyvvizsgáló feladata, hogy az átvilágítást szabályszerűen elvégezze, és jelentésben foglaljon állást arról, hogy a Társaság egyszerűsített éves beszámolói megfelelnek-e a jogszabályoknak és megbízható, valós képet adnak-e a társaság vagyoni, pénzügyi és jövedelmi helyzetéről, működésének gazdasági eredményeiről, valamint arról, hogy a Társaság működésében, gazdálkodásában feltárt szabálytalanságok miatt a Pécel Kft. **2019. évi, 2020. évi, 2021. évi, 2022. évi és 2023**. évi mérlegbeszámolói az alapító és tulajdonos önkormányzat képviselő-testülete által elfogadásra, jóváhagyásra alkalmasak voltak-e, illetve alkalmasak-e.

Jelen feladat megvalósítása érdekében a Könyvvizsgáló elsősorban a következőket vizsgálja, tekinti át:

* a Társaság alapító okirata
* a Társaság belső szabályozottsága
* összhang a Társaság éves beszámolója és a kialakított számviteli nyilvántartásai között
* az éves beszámoló számviteli alapelveknek és vonatkozó jogszabályi előírásoknak való megfelelése
* a Könyvvizsgáló által az átvilágítás elvégzéséhez kapott és összegyűjtött információk és magyarázatok összhangja a beszámolóval
* jogszabályok által előírt egyéb releváns könyvvizsgálói feladat.

2.6 Az esetleges szabálytalanságok megelőzésének felelőssége a Társaságot terheli. A Könyvvizsgáló úgy tervezi meg az átvilágítást, hogy az valószínűsíthetően feltárja az éves beszámolóban az esetleges szabálytalanságokból eredő jelentős hibákat, de a Könyvvizsgáló által kibocsátott vélemény nem minősül arra vonatkozó könyvvizsgálói nyilatkozatnak, hogy az éves beszámoló mentes minden hibától.

2.7 Adózással kapcsolatos kötelezettségek teljesítése ennek a szerződésnek nem tárgya, azokért a Társaság felel. A Könyvvizsgáló az éves beszámolók vizsgálata részeként részletesen nem tekinti át az adók kiszámítását és az adóbevallásokat. A magyar adóhatóság jogosult az összes adóbevallást hatósági revízió alá vonni.

2.8 A Könyvvizsgáló által kibocsátott jelentés nem választható külön jelen feladattól az egyszerűsített éves beszámolóktól. A jelentés ettől eltérő módon, illetve terjedelemben történő felhasználása a Könyvvizsgáló előzetes írásbeli beleegyezéséhez kötött.

2.9 A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (továbbiakban: Pmt.) a könyvvizsgálóknak ügyfél-átvilágítási kötelezettséget ír elő. Ennek alapján a jelen szerződéskötéskor a Társaság, valamint annak képviselője (a képviseletére jogosultak közül a szerződést aláírók és kapcsolattartók) és a tényleges tulajdonos azonosításra kerülnek, melynek során a Könyvvizsgáló a Pmt.-ben meghatározott adatok rögzítésére, továbbá az ott meghatározott okiratok bemutatásának kérésére kötelezett, valamint köteles a képviseleti jogosultságról, meghatalmazással történő eljárás esetén a meghatalmazás érvényességéről meggyőződni. Előzőeken túl, a Pm.t-ben foglaltak alapján a Könyvvizsgáló az ügyfél-átvilágítási intézkedések alkalmazása során a számára bemutatott okiratokról - a pénzmosás és a terrorizmus finanszírozása megelőzése és megakadályozása, a törvényben meghatározott kötelezettségek megfelelő teljesítése, az ügyfél-átvilágítási kötelezettség teljes körű végrehajtása, valamint a felügyeleti tevékenység hatékony ellátása céljából – köteles másolatot készíteni.

A Könyvvizsgáló az előzőek során birtokába jutott személyes adatokat kizárólag a pénzmosás és terrorizmus finanszírozása megelőzése és megakadályozása érdekében végrehajtandó feladatai céljából, az azok ellátásához szükséges mértékben ismeri meg és kezeli. A könyvvizsgáló az előzőek szerinti ügyfél-átvilágítási kötelezettségének teljesítése során birtokába jutott személyes adatokat a Pmt. rendelkezései értelmében az üzleti kapcsolat (jelen feladat) megszűnésétől számított nyolc évig köteles és jogosult kezelni, az adatok ezt követően megsemmisítésre, törlésre kerülnek.

**3. Az átvilágítás megbízási díja:**

3.1 Az 1.1. pontban leírt könyvvizsgálói tevékenység elvégzéséért megajánlott díj …………………Ft+ÁFA, azaz ………………..Forint + ÁFA vizsgált időszakonként. A teljes vizsgálat díja, az öt vizsgált időszakra (5 üzleti év) vonatkozóan…………….,- Ft+ÁFA, azaz ……………………… Forint + ÁFA. Könyvvizsgáló jogosult a vizsgált időszakok szerinti (üzleti évenkénti) részteljesítés elszámolására, melyről előzetes egyeztetést és Megbízó képviselője által aláírt teljesítési igazolás követően és az alapján **4 részszámlát és 1 db végszámlát bocsát ki**. Részszámla kibocsájtásának előfeltétele a teljesítési igazoláson túl, az adott üzleti évre vonatkozó könyvvizsgálói részjelentés leadása Megbízó részére, végszámla esetén az Összefoglaló könyvvizsgálói jelentés leadása. A teljes megbízási díjat legkésőbb az átvilágítás eredményét tartalmazó jelentés kibocsátásakor kell megfizetni. Teljesítési igazolás hiányában sem rész sem végszámla nem benyújtható és nem befogadható. A teljesítési igazolás aláírására a Megbízó képviseletében a polgármester, vagy akadályozása esetén az alpolgármester jogosult.

3.2 A felek kölcsönösen megállapodnak abban, hogy a 3.1. szakaszban meghatározott díjat a Társaság a Könyvvizsgáló által kibocsátott és **eljuttatott** számla alapján, az abban foglalt határidőig megfizeti.

3.3 A fizetést a számlában megjelölt bankszámlára kell teljesíteni. Gazdasági társaság Megbízott esetén Megbízó csak olyan bankszámlára teljesít kifizetést mely hatályosként szerepel a Megbízott cégkivonatában, egyén esetben a kifizetést jogszerűen tagadja meg és fizetési késedelme kizárt.

**4. Kapcsolattartók**

* 1. **Megbízó** részéről szerződéssel és teljesítéssel kapcsolatban:

Név: Horváth Tibor polgármester

Telefon: 06 20 411 78 56

e-mail: polgarmester@pecel.hu

Megbízó részéről a számla benyújtásával kapcsolatban :

Név: Szabó Attila

Telefon: 06 20 801 2716

e-mail:penzugy@pecel.hu

4.2 **Könyvvizsgáló** részéről:

Név:

Telefon:

e-mail:

**5. A jelentések elkészítése és megírásához használt nyelv**

5.1 A Könyvvizsgáló az egyes időszakok vizsgálatának befejezésekor, az adott időszakra vonatkozóan részjelentést készít. A részjelentés Megbízó részére történő benyújtásáig a részteljesítésről a teljesítési igazolás nem kiadható. A teljes feladat elvégzése után összefoglaló jelentést készít.

5.2 Az éves beszámolókat magyar nyelven kell elkészíteni. A könyvvizsgáló jelentését, részjelentéseit magyar nyelven készíti el.

5.3. Teljesítési rész és véghatáridők:**20 nap/vizsgált év, azonban a 2022-es esztendővel kell ajánlattevőnek kezdeni a vizsgálatot és a 2022. és 2023. évet 45 napon belül le kell vizsgálni a szerződéskötéstől.**

**6. Adatvédelemre és titoktartásra vonatkozó rendelkezések**

* 1. A Könyvvizsgáló kizárólag a jelen feladat tárgyát képező tevékenység teljesítésével összefüggésben kezeli a Társaság és megbízó Önkormányzat által számára hozzáférhetővé tett személyes adatokat.
  2. A Könyvvizsgáló adatkezelése a szakmai előírásokban foglalt cél eléréséhez szükséges mértékig terjed. A Könyvvizsgáló az adatkezelést az adatvédelemre vonatkozó jogszabályi előírások, így különösen
  3. ***az Európai Parlament és a Tanács (Eu) 2016/679 Rendeletének*** *(2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet*, a továbbiakban: **GDPR**), valamint
  4. *az információs önrendelkezési jogról és az információszabadságról szóló 2011. évi CXII. törvénynek* (a továbbiakban: Infotv.), továbbá az ezeken alapuló *belső adatkezelési rendjének* betartásával végzi.

A Könyvvizsgálót tevékenysége során *a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény* (a továbbiakban: **Kkt.**) 66. §-a szerinti titoktartás köti, amely értelmében az adatokhoz kizárólag az arra jogosultak férnek hozzá.

**7. Felmondás, jogvita**

7.1 A Könyvvizsgáló és a Társaság a jelen szerződés teljesítésével összefüggésben okozott bármilyen szerződésszegésért vagy kárért a Ptk. VI. könyvében meghatározott rendelkezések szerint felelnek, azzal, hogy a Könyvvizsgáló kártérítési felelőssége maximum jelen szerződésben maghatározott szolgáltatási díj értékben kerül meghatározásra.

7.2 A szerződést felmondani csak megfelelő okból lehet és mindig meg kell indokolni. A beszámolókkal vagy a könyvvizsgáló által kiadott jelentésekkel kapcsolatos véleményeltérés nem lehet felmondási ok. Amennyiben a szerződést jogszabály előírása, vagy bármely ok miatt folytatni nem lehet vagy a Könyvvizsgáló felmondja a szerződést, a Könyvvizsgálót időarányos díjazás illeti meg.

7.3 Megbízó felmondása esetén, amennyiben a felmondásra nem Megbízott szerződésszegése miatt kerül sor, Könyvvizsgáló az elvégzett munkájával arányos, de legalább egy vizsgálati időszakra járó díjazásra tarthat igényt. 1.

**8. Szerződéses biztosítékok**

Késedelmi kötbér:

A jelen szerződés 1. pontjában meghatározott teljesítési rész vagy véghatáridők késedelmes teljesítése esetén a Megbízottat minden késedelmes nap után napi 10.000 Ft kötbér terheli. A késedelmi kötbér abban az esetben érvényesíthető, ha Megbízott olyan okból esik késedelembe, amelyért felelős. A késedelmi kötbér maximális mértéke összesen 30 napi tétel, a késedelmes napok az 5 üzleti év átvizsgálási határidejeinek megvalósuló késedelem esetén összeadódnak és amennyiben a késedelmes napok száma a szerződés teljesítése alatt meghaladja a 30 napot, Megrendelő jogosult a 31. késedelemmel érintett napon a szerződést rendkívüli felmondással megszüntetni és meghiúsulási kötbért érvényesíteni. Ezen esetben a meghiúsulási kötbér mellett késedelmi kötbér nem kerül érvényesítésre.

Meghiúsulási kötbér:

Ha a teljesítés olyan okból, melyért Megbízott felelős meghiúsul, Megbízott a meghiúsult üzleti évekre jutó nettó megbízási díj *(minden üzleti év esetén a teljes díj 1/5 része)* 20 %-ának megfelelő meghiúsulási kötbér fizetésére köteles. Felek rögzítik, hogy a Megbízott kötbérfizetési kötelezettsége nem érinti a kötbéren felüli kártérítési kötelezettségét és kizárólagosan felelős minden olyan kárért, melyet alkalmazottai, alvállalkozói vagy egyéb teljesítési segédei a Megbízónak, más alvállalkozóknak, illetve harmadik személynek okoztak. Megbízott az általa okozott károkat köteles közvetlenül rendezni, illetve a Megbízót mentesíteni minden kárigény követelés alól, amelyek az általa okozott károkkal kapcsolatban merültek fel. Megbízó a Ptk. szerint jogosult a kötbérkövetelését az általa Megbízottnak fizetendő összegbe beszámítani úgy, hogy a kötbér összege levonásra kerül a még kifizetetlen számlából. Amennyiben nem keletkezik ellenérték-fizetési kötelezettsége Megbízónak vagy a Megbízottat megillető ellenérték a kötbér összegét nem fedezi, úgy Megbízó Kötbér Értesítőt vagy kötbér számlát küldhet a Megbízottnak, aki az annak kézhezvételétől számított 8 napon belül köteles a kötbért Megbízó részére kifizetni banki átutalás útján.

Hibás teljesítési kötbér:

Amennyiben a Megbízott hibásan teljesít, Megbízó választhat a Ptk.-ban szabályozott jogkövetkezmények közül vagy hibás teljesítési kötbért alkalmazhat. Amennyiben Megbízó a hiba kijavítását kéri, a teljesítési határidőtől a hiba kijavításának Megbízó által elismert időpontjáig terjedő időszakra Megrendelő napi 10.000 Ft késedelmi kötbért érvényesíthet Megbízottal szemben. Amennyiben a Megbízó úgy dönt, hogy nem kéri a hiba kijavítását akkor hibás teljesítési kötbért alkalmazhat Megbízóval szemben, aminek az összege 200.000 Ft/ hibás teljesítési alkalom.

**8. Egyéb rendelkezések**

* 1. A fenti feltételeket mindkét fél értelmezte, és mint akaratával mindenben egyezőt elfogadja. Megbízó kijelenti, hogy az e szerződésben meghatározott időszakra, illetve beszámolóra más könyvvizsgálóval nincs érvényes szerződése.
  2. A jelen szerződésben nem szabályozott kérdésekben a Ptk., a számvitelről szóló 2000. évi C. törvény, a Pmt., a GDPR, az Infotv., valamint a Kkt. előírásai az irányadók.

8.3 Jelen megbízási szerződés az aláírás napjával lép hatályba, nem egyidejű aláírás esetén az utolsóként aláíró fél aláírása napján.

Pécel, 2024…… Pécel, 2024……

Megbízó nevében: Könyvvizsgáló nevében:

Horváth Tibor polgármester XY

Pécel Város Önkormányzata

Pénzügyileg ellenjegyzem:

Pécel,2024…………

………………………..……………………

Szabó Attila adó és pénzügyi irodavezető

Pécel Város Önkormányzata